ግርማ ካሳ ተው የሚልህ ጠፋሳ

ባለፈው ሳምንት ውህደትና ኣንድነትን የሚጠየፈው መድረክ በሚል ርእስ ኣጭር መጣጥፍ ኣስነብበኸን ግርምታ ቢፈጥርብኝም የመጻፍ መብትህን በማክበር ልዩነትን ከማጉላት በሚል ማለፉን መርጬ ነበር ፥ እነሆ ኣሁን ደግሞ በቆሙበት የሚረግጡ ሰማያዊና መድረክ በሚል ርእስ ዲሞክራሲያዊ መብትህን ተጠቅመህ የተለመደውን ገንቢ ሳይሆን ኣፍራሽ የሚመስል ትችት ኣስነብበህናል፤ ድርጀቶች ያለባቸውን ድክመት ኣስወግደው ወደ ኣንድነት አንዲመጡ ኣልያም በራሳቸው ጠንክረው እንዲወጡ የሚደረገው ግፊት ተገቢና ወቅታዊም ነው ብዬ ኣምናለሁ፤በተለይም በሃገራችን ያለውን በበሄር ላይ ያተኮረ ኣድጎም ወደዘር ፖለቲካ የተቀየረውን ኣካሄድ ኣደገኛነት የትላንቱ ዘረኞች አንኩዋን ሳይቀሩ አየተገነዘቡት የመጡ ይመስለኛል፥ብዙዎቻችን ቀደም ሲል መድረክን ስንደግፍ የነበረው ኣንተንም ጨምሮ የብሄር ተኮር ሲያድግም ዘረኝነት በሂደት እየተወገደ ወደ ኣንድ የተጠናከረ ፓርቲ ይመጣል በሚል ነበር፤ ከዚህም በተጨማሪ የመድረክ ኣባል ድርጀቶችም ሆኑ መሪዎቻቸው በየጊዜው በሚናገሩዋቸዉና በሚያስተምሩበት መድረክ ሁሉ በኢትዮጵያዊነት ጥያቄ ላይ በሃገር ሉኣላዊነትና ኣንድነት ከብዙዎቻችን የኣንድነት ሰባኪዎች በላይ የተሻለ የሰበኩ ያስተማሩ መድረክንም ካለበት ኣደረጃጀት ለመቀየር ቅን ልቦና የነበራቸው ለመሆኑ የምታውቀው ይመስለኛል፥በተለይም ኣንተ ብቸኛ የፖለቲካ ድርጂት ኣድርገህ የምትወስደውን ኣንድነት ወደመሃል ፖለቲካ ተሸጋግሮ በጋራ ጠንካራ ድርጅት ለመፍጠር ከሁለት ኣመት በላይ ሰፊና ጥልቅ ውይይት ተካሂዶ ኣንድነት የነበረበት መድረክ በምንም መመዘኛው ወያኔ ኢሃዴግን ስጋት ውስጥ የጣለ የተረጋጋና ግልብነት የማይታይበት ነገር ግን የኢኮኖሚ ኣቅሙ ከወያኔ ኢሃዴግ ጋር የማይመጣጠን ስብስብ ሆኖ ነበር ፤ ኣንድነት ከመድርክ ሊወጣ የቻለበት ምክንያት ኣሁን ውንድሜ ኣቶ ግርማ የሰጠህው ኣስተያየት ያለፈው ኣንድነትን ከመድረክ ያስወገደው ቡድን ተቀጽላ ኣስተሳሰብ ለመሆኑ መለስ ብለህ ኣንደነት ከመድረክ መዉጣት እንዳለበት በተለያየ መንገድ የጫጫርካቸውን ብትመለከታቸው ይጠቅማል ፥ በተለዪም ኣንተና የኣንድነት ደጋፊ ነን የሚሉ የዲኣስፖራው ጥቂት የኣንድነት ሰባኪዎች ውጤት ነው፤ ለዚህም መድረክ ኣንድነትን ቆልፎ እንዳይንቀሳቅስ ይዞታል የሚል የጠብ ኣጫሪነት ፖለቲካ ውጤት ነው፥ኣንድነትን ከመድረክ አንዲወጣና በወቅቱ የጫጉላ ሰሞኑን ያከብር የነበረውን ሰማያዊን አንዲቀላቀል የተደረገው የሆይሆይታ ፖለቲካ ስራ ነው፥ በውጤቱም በብዙ መልኩ ጠንካራና ዣንጥላ መልክ የነበረውን ኣንድነት በገዢው ፓርቲ ተነጥሎ አንዲመታና የድርጀቱም ህልውና ኣደጋ ውስጥ አንዲወድቅ ሆኖኣል፤፤ኣንድነትና ሰማያዊ ካልተዋሃዱ የኢትዮጵያ ኣንድነትና የህዝቦችዋም አኩልነት ሊረጋገጥ ኣይችልም ኣይነት ጩህት ሲሰማ ነበር፥፥

በሃገራችን የዘር ፖለቲካ ethnic poletics አንዲጠፋ የምንመን ብዙዎች ነን ፥፥ በርግጥም ኣጥፊ ፖለቲካ ነውና፥፥ ቁምነገሩ ግን መፍትሄወን የምናስቀምጠው በዚያው በምንጠላው ዘረኝነት ቀለበት ውስጥ ነው፥ ወይም የተወሰኑ ክፍሎች ኢትዮጵያና ኢትዮጵያዊነትን በሚመለከቱበት መንገድ መሆን ኣለበት የሚል ውርዴ ኣመለካከት ነው፥ ዘረኝነትን በምንም መልኩ በዘረኝነት ማጥፋት ኣይቻልም ምንጩ ሁዋላ ቀርነትና የድህነት ኣስተሳሰብ ነው፥ ይህንንም በመጠቀም ጥራዝ ነጠቅ ፖለቲከኞች የፖለቲካ ስግብግብነትና ከውስጥ የሚመነጭ የጥላቻ ፖለቲካ ነጸብራቅ ነው ፤ሰዎች በዘራቸው የሚሰባሰቡት የዘር ፖለቲካ በቀላሉ የሚያድናቸው የሚጠብቃቸው ስለሚመስላቸው ነው፥፥ ሊወገድ የሚችለውም ግለሰቡ በዘሩ ከመጠለል ሊያድነው የሚችል ኣመች ሁኔታ ሲፈጠር ነው፥ የፖለቲካ ምሁራኑም በቀላሉ በዘራቸው ተቀባይነትን የሚያገኙበት ኣትሞስፈር ካለ ይነጉዱበታል፤፤ በሃገራችንም ይሀ በሚገባ ታዪቶኣል ፤፤ ኣንዳንድ ጽንፍ ኣመለካከት ያላቸው ወግኖቻችን የመገንጥል ኣስተሳሰብ ሰለባ የሆኑት ለዚሁ ነው፥ በሌላ በኩል ያሉ ጽንፈኛ ወንድሞችችን ደግሞ ኣንድ ሰው ራሱን ኣማራ ነኝ ስላለ ወይም ትግሬ ወዪም ኦሮሞ ወይም የተወለደበትን ብኄረሰብና ከብሄረሰቡ ጋር የተያያዘ የቦታ ስም ከገለፀ ዘረኛ ተደርጎ የሚታይበትም ሁኔታ ኣለ፤ዘረኝነት በዚህ መንገድ ኣይጠፋም ወይም የተለያዩ ብሄረሰቦችን ማንነት ልዩነትና ኣንድነት ያላቀፈች የተንሳፈፈች ኢትዮጵያ የለችም፥ኢትዮጵያዊነት የነዚህ ስብስቦች ጌጥ ነው፥ወያኔ ኢሃዴግ ይህን ጌጥ ነው ጥላሸት ኣልብሶ በብሄር ጥያቄ ስም ልዩነትን በማራገብ የስልጣን ጊዜውን ለማራዘምና የብሄር ጥያቄ የእኩልነት ጥያቄ መሆኑ ቀርቶ በብሄር ስም ከፋፍለህ ግዛ የሚለውን የ ዘር ፖለቲካ ስር አንዲሰድ ያደረገው፥፥ ለዚህ ደግሞ በስመ ኢትዮጵያዊነትም ሆነ በጠባብ የብሄር ፖለቲካ የተዘፈቁ ሁሉ ለችግሩ ተጠያቂ የሚሆኑት ፥፥

ስለዚህ ወንድም ግርማ ኢትዩጵያዊነት ኢትዮጵያወያን የፖለቲካ ድርጅቶችን መበታተኛና ማጋጭያ ሊሆን አይገባም፥፥ የመድረክ የፖለቲካ ፕሮግራም የኢትዮጵያዊነት ፖለቲካ መገለጫ ነው፥ ሰሞኑንም በመታጥፍህ ላይ የሰነዘርከው ትችት ኣግባብ ያልሆነና ወደውህደት ለመምጣት አንዲያተኩሩ ድርጀቱ የወሰነውን ውሳኔ በተጻረረ መልኩ ኣንድነትን የሚጠየፈው መድረክ በሚል ኣፍራሽ አርእስት የፖለቲካ ጠቀሜታ የሚገኝ ኣይመስለኘም፥

ኣሁን ደግሞ የጫጉላው ጊዜ ያበቃ የመስለውን ሰማያዊን የፖለቲካ ድርጅት መሪውን ግርማ መምረጥ ኣለበት በሚል ኣይነት ኣስተሳሰብ በድርጅቱ ህልውና ውስጥ ገብቶ አከሌን ምረጡ እከሌን ኣትምረጡ ኣይነቱ ለምትደግፈው ኣንድነትም የጎዳ ፖለቲካ በመሆኑ በሃገር ወዳድ ኣክቲቪስቲነትና በፖለቲካ ድርጂት ኣባልነት መካከል ያለውን መስምር ባናጣልዘው ጥሩ ዪመስለኛል፥ የተገነባውን እያፈረሱ ኣዲስ መገንባት ድምር ውጤቱ ዜሮ ነው፥ መተችት የዲሞክራሲ መብት ነው ለሚሉ ደግሞ የዲሞክራሲ ትርጉም ቅጥ ኣምባሩ እየጠፋ ያለበት ዘመን በመሆኑና ዲሞክራሲ ስሙን ኣፍራሺነት እየተጫነው መጥቶኣልና ከዚያ ዪሰውረን፥

ወንድሜ ግርማ ሁሉንም ስለምትውቅስ በገንቢ መልኩም እያደነቅኩ እውነት ግን የግለሰብ ብቻ ኣለመሆኑዋን አንደምትረዳለኝ ተስፋ ኣድርጋለሁ

መልካሙን እመኝልሀለሁ

ቶኩማ ኣሽና ፊ